น้ำมันดิบปิดวานนี้ร่วง ขณะตลาดจับตาเจรจาอิหร่าน
ราคาน้ำมันดิบตลาดล่วงหน้า NYMEX ร่วงลงในวันจันทร์ (31 มี.ค.) ขณะที่อิหร่านกับชาติมหาอำนาจ 6 ชาติพยายามเจรจาต่อรองเพื่อทำข้อตกลงเรื่องโครงการนิวเคลียร์ของอิหร่าน โดยข้อตกลงดังกล่าวอาจจะส่งผลให้ชาติตะวันตกเลิกคว่ำบาตรอิหร่าน และเปิดโอกาสให้อิหร่านส่งออกน้ำมันดิบได้มากยิ่งขึ้น
31 มี.ค. 2558

ผู้สื่อข่าวรายงานว่า ราคาน้ำมันดิบตลาดล่วงหน้า NYMEX ร่วงลงในวันจันทร์ (31 มี.ค.) ขณะที่อิหร่านกับชาติมหาอำนาจ 6 ชาติพยายามเจรจาต่อรองเพื่อทำข้อตกลงเรื่องโครงการนิวเคลียร์ของอิหร่าน โดยข้อตกลงดังกล่าวอาจจะส่งผลให้ชาติตะวันตกเลิกคว่ำบาตรอิหร่าน และเปิดโอกาสให้อิหร่านส่งออกน้ำมันดิบได้มากยิ่งขึ้น
ทั้งนี้ ราคาน้ำมันดิบส่งมอบเดือนพ.ค.ร่วงลง 19 เซนต์ มาปิดตลาดที่ 48.68 ดอลลาร์ต่อบาร์เรล ส่วนราคาน้ำมันดิบเบรนท์ส่งมอบเดือนพ.ค.ที่ตลาดกรุงลอนดอนอ่อนลง 12 เซนต์ สู่ 56.29 ดอลลาร์ต่อบาร์เรล
สำนักงานสารสนเทศด้านการพลังงานของรัฐบาลสหรัฐ (EIA) จะเปิดเผยตัวเลขสต็อกน้ำมันสหรัฐประจำสัปดาห์สิ้นสุดวันที่ 27 มี.ค.ในวันพุธ โดยโพลล์รอยเตอร์คาดว่า สต็อกน้ำมันดิบอาจพุ่งขึ้น 4.2 ล้านบาร์เรล, สต็อกน้ำมันกลั่นอาจลดลง 0.7 ล้านบาร์เรล, สต็อกน้ำมันเบนซินอาจลดลง 0.9 ล้านบาร์เรล และอัตราการใช้กำลังการกลั่นน้ำมันอาจเพิ่มขึ้น 0.3% จาก 89%